Bangkokdan Ufaga uchayotgan samolyot Toshkentda favqulodda qo‘nishga majbur bo‘ldi

Rossiya Nordwind Airlines kompaniyasining Bangkokdan Ufaga uchgan Boeing 767-300 samolyoti yo‘lovchilari Toshkentda 12 soat vaqt o‘tkazishga majbur bo‘ldi. Bu haqda “Gazeta” nashri xabar bermoqda.

 Foto © samolety.org
Bortida 300 ga yaqin yo‘lovchi bo‘lgan ushbu layner poytaxtimizga 4-dekabr kuni mahalliy vaqt bilan 9:30 da qo‘ngan. Bunga generator bilan bog‘liq nosozlik sabab bo‘lgan.
Nashr ma’lumotiga ko‘ra, nosozlik tuzatilgach, taxminan 21:30 da samolyot Toshkentdan uchib ketgan. Ufaga mahalliy vaqt bilan 01:10 da (Toshkent vaqti bilan 00:10 da) yetib borgan.